Document ID: 32010L0061
Publication Date: 2010-09-02

Title and Content:
DIREKTIVA KOMISIJE 2010/61/EU
z dne 2. septembra 2010
o prvi prilagoditvi prilog k Direktivi 2008/68/ES Evropskega parlamenta in Sveta o notranjem prevozu nevarnega blaga znanstvenemu in tehničnemu napredku
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2008/68/ES Evropskega parlamenta in Sveta z dne 24. septembra 2008 o notranjem prevozu nevarnega blaga (1) in zlasti člena 8(1) Direktive,
ob upoštevanju naslednjega:
(1)
Oddelek I.1 Priloge I, oddelek II.1 Priloge II in oddelek III.1 Priloge III k Direktivi 2008/68/ES se nanašajo na določbe iz mednarodnih sporazumov o notranjemu prevozu nevarnega blaga po cesti, železnici in celinskih plovnih poteh, kakor je določeno v členu 2 navedene direktive.
(2)
Določbe teh mednarodnih sporazumov se posodobijo vsaki dve leti. Zato se spremenjene različice teh sporazumov uporabljajo od 1. januarja 2011, s prehodnim obdobjem do 30. junija 2011.
(3)
Oddelek I.1 Priloge I, oddelek II.1 Priloge II in oddelek III.1 Priloge III k Direktivi 2008/68/ES je zato treba ustrezno spremeniti.
(4)
Ukrepi, predvideni s to direktivo, so v skladu z mnenjem Odbora za notranji prevoz nevarnega blaga -
SPREJELA NASLEDNJO DIREKTIVO:
Člen 1
Sprememba Direktive 2008/68/ES
Priloge k Direktivi 2008/68/ES se spremenijo:
1.
oddelek I.1 Priloge I se nadomesti z naslednjim besedilom:
„I.1. ADR
Prilogi A in B k ADR, kakor velja od 1. januarja 2011, pri čemer se ‚pogodbenica‘ nadomesti z ‚država članica‘, če je primerno.“;
2.
oddelek II.1 Priloge II se nadomesti z naslednjim besedilom:
„II.1. RID
Priloga k RID, ki je priložen v Dodatku C k COTIF, kakor se uporablja od 1. januarja 2011, pri čemer se ‚RID država pogodbenica‘ nadomesti z ‚država članica‘, če je primerno.“;
3.
oddelek III.1 Priloge III se nadomesti z naslednjim besedilom:
„III.1. ADN
Priloženi predpisi k ADN, ki začnejo veljati 1. januarja 2011, kakor tudi členi 3(f), 3(h), 8(1) in 8(3) ADN, pri čemer se ‚pogodbenica‘ nadomesti z ‚država članica‘, če je primerno.“
Člen 2
Prenos
1. Države članice sprejmejo zakone in druge predpise, potrebne za uskladitev s to direktivo, najpozneje do 30. junija 2011. Komisiji takoj sporočijo besedila navedenih predpisov ter korelacijsko tabelo med navedenimi predpisi in to direktivo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice sporočijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 3
Začetek veljavnosti
Ta direktiva začne veljati dvajseti dan po objavi v Uradnem listu Evropske unije.
Člen 4
Naslovniki
Ta direktiva je naslovljena na države članice.
V Bruslju, 2. septembra 2010

Classification:
Level 1 Topics: 100154
Level 2 Topics: 100239
100237
100238
100240
Level 3 Topics: 2181
4515
3098
2494
4539
All Topics: 3681
4033
4514
4515
4518
4533